ໃນພິທີຄັ້ງນີ້ໃຫ້ກຽດເຂົ້າຮ່ວມໂດຍ ທ່ານ ປອ ສິນລະວົງ ຄຸດໄພທູນ ກຳມະການກົມການເມືອງສູນກາງພັກ, ເລຂາຄະນະພັກ, ເຈົ້າຄອງນະຄອນຫຼວງ, ທ່ານ Zhao Chenggang ອຸປະທູດ ຂອງສະຖານທູດ ສ.ປ ຈີນ ປະຈຳ ສ.ປ.ປ ລາວ. ທ່ານ ທັນສະໄໝ ກົມມະສິດ ລັດຖະມົນຕີກະຊວງໄປສະນີໂທລະຄົມມະນາຄົມ ແລະ ການສື່ສານ, ທ່ານ Wang Qihui ທູດເສດຖະກິດ ຂອງສະຖານທູດ ສ.ປ ຈີນ ປະຈຳ ສ.ປ.ປ ລາວ, ທ່ານ ທອງໃສ ຊານໄຊຍະ ລັດຖະມົນຕີຊ່ວຍ ກະຊວງໄປສະນີໂທລະຄົມມະນາຄົມ ແລະ ການສື່ສານ, ທ່ານ ແຄນທອງ ສິສຸວົງ ຮອງປະທານຄະນະກຳມາທິການຮ່ວມມືລາວ-ຈີນ, ທ່ານ Zhanglin ປະທານບໍລິສັດຫົວເຫວິຍປະຈໍາ South East Asia ທ່ານ Patrick Zhang ຫົວໜ້າບໍລິສັດຫົວເຫວິຍຢູ່ລາວ.
ບໍລິສັດ Huawei ລາວ ພວກເຮົາໄດ້ເລີ່ມຕົ້ນໃນລາວ ຕັ້ງແຕ່ປີ 1998 ຄຽງຄູ່ກັບການໃຫ້ບໍລິການທາງດ້ານໂທລະຄົມ, ໄດ້ຊ່ວຍເຊື່ອມຕໍ່ພົນລະເມືອງລາວໃນສອງສ່ວນສາມດ້ວຍການສ້າງເຄື່ອຂ່າຍ 3G ແລະ 4G ໃນລາວ ພ້ອມນັ້ນ ບໍລິສັດ Huawei ລາວຍັງໄດ້ຮ່ວມມືກັບລູກຄ້າທີ່ເປັນວິສາຫະກິດຂອງເຮົາ ທີ່ໄດ້ສະໜອງ ແລະ ຕອບໂຈດ ICT ໃນລາວ ເພື່ອການດຳເນີນງານຢ່າງມີປະສິດທິພາບ ເຊັ່ນ ເມືອງແຫ່ງຄວາມປອດໄພ, ການເງິນ, ການຂົນສົ່ງ ແລະ ພະລັງງານດ້ວຍອຸປະກອນ ທີ່ທັນສະໄໝ ແລະ ໂທລະສັບຂອງພວກເຮົາ ພວກເຮົາມີການປັບປຸງດ້ານດິຈິຕອນດ້ວຍປະສົບໃນການເຮັດວຽກໃນຊີວິດ ແລະ ໃນດ້ານຄວາມບັນເທິງ ຈາກທີ່ຜ່ານມາຈົນເຖີງປັດຈຸບັນ ພວກເຮົາມີການຝຶກອົບຮົມ ແລະ ສ້າງຜູ້ຊ່ຽວຊານ ແລະ ວິສະວະກອນ ກວ່າ 2000 ຄົນ ໃນລາວ ແລະ ໃນປີທີ່ຜ່ານມານັກສຶກສາລາວ ດ້ານ ICT ຈຳນວນ 10 ຄົນໄດ້ເຂົ້າຮ່ວມໂຄງການ Huawei Seeds for the future ໃນປະເທດຈີນ.
ໃນປັດຈຸບັນພວກເຮົາກຳລັງດຳລົງຊີວິດຢູ່ໃນຍຸກຂອງລະບົບດິຈິຕອນ ICT ມີບົດບາດສຳຄັນຫຼາຍຂຶ້ນໃນລະບົບເສດຖະກິດໃນທົ່ວໂລກ ແລະ ກວ່າ 140 ປະເທດໄດ້ກຳນົດນະໂຍບາຍເພື່ອສົ່ງເສີ່ມການລົງທືນດ້ານ ICT. ໃນຖານະເປັນບໍລິສັດອຸດສາຫະກຳດ້ານ ICT, Huawei ລາວ ເຊື່ອໝັ່ນວ່າພື້ນຖານໂຄງລ່າງຂໍ້ມູນຂ່າວສານລະດັບຊາດ ຕົວຢ່າງເຊັ່ນ Mobile Broadband, Fixed Broadband ເປັນພື້ນຖານ ແລະ ເປັນສິ່ງສຳຄັນ ຄວນມີການວາງແຜນໃຊ້ງານ ຫຼື ປະຕິບັດກ່ອນ ພື້ນຖານໂຄງລ່າງອື່ນໆ.
ດັ່ງທີ່ພວກເຮົາຮູ້ວ່າ ລາວໄດ້ຖືກຊຸກຍູ້ໃຫ້ເປັນປະເທດເຊື່ອມຕໍ່ ສະນັ້ນ Huawei ລາວ ໃນຖານະທີ່ເປັນຜູ້ໃຫ້ບໍລິການດ້ານ ICT ຊັ້ນນຳທີ່ມີປະສົບການອັນຍາວນານໃນການກໍ່ສ້າງໂຄງສ້າງພື້ນຖານດ້ານ ICT ທີ່ຄຸ້ມຄ່າແລະມີປະສິດທິພາບ Huawei ລາວ ອຸທິດຕົນເພື່ອສະໜັບສະໜຸນລາວເພື່ອໃຫ້ບັນລຸວິໄສທັດ ໃນມື້ນີ້ແມ່ນການເລີ່ມຕົ້ນໃໝ່ ແລະ ພວກເຮົາຈະເຮັດໃຫ້ດີທີ່ສຸດໃນການພັດທະນາລະບົບ ICT ຂອງລາວ.
________